Na temelju članka 6. Zakona o socijalnoj skrbi („Narodne novine“, broj 157/13, 152/14, 99/15, 52/16, 16) i članka 18. Statuta Općine Jelenje (Službene novine PGŽ br. 33/09, 13/13, 6/16 i 17/17 i Službene novine Općine Jelenje  broj 5/18, 11/18) Općinsko vijeće Općine Jelenje, na 10. sjednici održanoj dana 18. rujna 2018.  donijelo je
Izmjenu i dopunu 
O D L U K E 

o socijalnoj skrbi Općine Jelenje
Članak 1. 
Članak 21. mijenja se i glasi:

„Pravo na sufinanciranje javnog prijevoza učenika Osnovne škole Jelenje-Dražice (od mjesta stanovanja do sjedišta škole a najviše do II. zone) za nastavnu godinu, računajući od 01. rujna tekuće do 30. lipnja iduće godine, ostvaruje učenik koji ispunjava uvjet iz članka 8., stavak 1., točke 1. i 2. i osobe iz članka 11. Odluke i to za razliku koja se ne osigurava iz sredstava Republike Hrvatske i/ili Županije. 

Pravo na sufinanciranje javnog prijevoza učenika srednje škole (od mjesta stanovanja do sjedišta škole do IV. zone) za nastavnu godinu, računajući od 01. rujna tekuće do 30. lipnja iduće godine, ostvaruje učenik koji ispunjava jedan od uvjeta iz članka 11. za razliku koja se ne osigurava iz sredstava Republike Hrvatske i/ili Županije. 

Pravo na sufinanciranje javnog prijevoza  studenata do IV. zone za akademsku godinu, računajući od 01. rujna tekuće godine do 30. srpnja iduće godine ostvaruju studenti s prebivalištem na području Općine u visini od 33% cijene karte ukoliko  sredstva nisu osigurana u proračunu Republike Hrvatske/Županije.“

Članak 2. 
Članak 25. mijenja se i glasi;

"Roditeljima prvog i drugog novorođenog djeteta, osigurava se jednokratna novčana pomoć u iznosu od 2.000,00 kn.

"Roditeljima trećeg i dalje novorođenog djeteta osigurava se jednokratna novčana pomoć u iznosu od 3.000,00 kn.

Pravo iz stavka 1. i 2. ostvaruju roditelji koji podnesu zahtjev u roku od 90 dana od dana rođenja djeteta i pod uvjetom da je barem jedan roditelj prijavljen najmanje 6 mjeseci s prebivalištem ili boravištem na području Općine “ .

Članak 3. 
Ova Odluka stupa na snagu osmog dana nakon objave u „Službenim novinama Općine Jelenje“.

